కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
బ్రాహ్మణి సర్‌ప్రైజ్ గిఫ్ట్.. కన్నీళ్లు పెట్టిన ఎన్టీఆర్
నందమూరి బాలకృష్ణ పెద్ద కుమార్తె, నారా లోకేష్ భార్య బ్రాహ్మణి కూడా తన అన్నయ్య నటనకు ముగ్దురాలు అయిపోయారు. ఇటీవల ‘అరవింద సమేత’ సినిమా చూసిన ఆమె ఎన్టీఆర్‌పై ప్రశంసలు కురిపించారు.
Samayam Telugu | Updated:
Oct 21, 2018, 04:25PM IST
బ్రాహ్మణి సర్‌ప్రైజ్ గిఫ్ట్.. కన్నీళ్లు పెట్టిన ఎన్టీఆర్
యంగ్ టైగర్ ఎన్టీఆర్ నటించిన ‘అరవింద సమేత వీర రాఘవ’ బాక్సాఫీస్ వద్ద దూసుకుపోతోంది. నాన్ బాహుబలి రికార్డులన్నింటినీ చెరిపేస్తూ వసూళ్ల సునామీని సృష్టిస్తోంది. రాయలసీమ ఫ్యాక్షనిజం నేపథ్యంలో తెరకెక్కిన ఈ చిత్రంలో ఎన్టీఆర్ నటన అద్భుతంగా ఉందని ప్రేక్షకులతో పాటు టాలీవుడ్ సెలబ్రిటీలు కొనియాడుతున్నారు. ఇక నందమూరి అభిమానులు అయితే పండగ చేసుకుంటున్నారు.
ఇదిలా ఉంటే, నందమూరి బాలకృష్ణ పెద్ద కుమార్తె, నారా లోకేష్ భార్య బ్రాహ్మణి కూడా తన అన్నయ్య నటనకు ముగ్దురాలు అయిపోయారు. ఇటీవల ‘అరవింద సమేత’ సినిమా చూసిన ఆమె ఎన్టీఆర్‌పై ప్రశంసలు కురిపించారు. అంతేకాకుండా విజయ దశమి రోజున తన అన్న ఎన్టీఆర్‌కు శుభాకాంక్షలు తెలుపుతూ ఓ సర్‌ప్రైజ్ గిఫ్ట్‌ను బ్రాహ్మణి పంపించారు. ప్రేమతో తన చెల్లెలు పంపిన ఆ బహుమతిని చూసి తీవ్ర భావోద్వేగానికి గురైన ఎన్టీఆర్ కన్నీరు పెట్టుకున్నారట. అంతేకాకుండా అంత గొప్ప బహుమతిని తనకు పంపిన బ్రాహ్మణికి ఆయన కృతఙ్ఞతలు తెలిపారని సమాచారం.
ఇంతకీ నారా బ్రాహ్మణి తన అన్నయ్యకు పంపిన బహుమతి ఏంటంటే.. హరికృష్ణ ఆల్బమ్. ఇటీవల రోడ్డు ప్రమాదంలో ప్రాణాలు కోల్పోయిన తన పెదనాన్న హరికృష్ణ పాత ఫొటోలను సేకరించి వాటిని ఆల్బమ్‌గా తయారు చేయించి సీడీ రూపంలో ఎన్టీఆర్‌కు బ్రాహ్మణి పంపించారు. తన చెల్లెలు పంపిన ఆ సీడీలోని ఫొటోలను చూసిన ఎన్టీఆర్.. తన తండ్రి హరికృష్ణను గుర్తుచేసుకుని కన్నీళ్లు పెట్టుకున్నారని సన్నిహితుల ద్వారా తెలిసింది. దసరా రోజున తన తండ్రిని మనస్ఫూర్తిగా తలుచుకునేలా చేసిన చెల్లలు నారా బ్రాహ్మణికి ఎన్టీఆర్ ప్రత్యేకంగా కృతజ్ఞతలు తెలిపారని వారు వెల్లడించారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.